《北山别业三十八咏 其三十八 鹿皮子墓》
元代·陈樵

土蚀苔侵古瓦棺，化台深锁万松关。坐看天上楼成日，吟到人间诗尽年。

勾漏无灵丹灶冷，孟郊未死白云閒。江南春草年年绿，又向他生说郑玄。

作者简介：（1278—1365）元东阳人，字君采，号鹿皮子。幼承家学，继受经于程直方。学成不仕，隐居圁谷。性至孝。为文新逸超丽。有《鹿皮子集》。